open-index/open-wikipedia-markdown huggingface dataset:
Oscar/Best Toon

Mit den **[[Oscar]] för de Besten Toon** warrt de Leistung vun den Toonmeester vun en Film uttekent. Fröher weer dat ok dat tostännige Afdeel vun de Filmsellschop. In disse Kategorie warrt al siet 1930 en Oscar vergeven. De Filmen qualifizeert sik jümmer in dat Johr na de Verapentlichung. In de Tabell staht de Filmen in dat Johr, in dat se uttekent worrn sünd.

## 1930

## 1931–1940

## 1941–1950

## 1951–1960

## 1961–1970

## 1971–1980

## 1981–1990

## 1991–2000

## 2001–2010

## 2011–2020

## 2021–2030
Wenera Michailowna Tschernyschowa

**Wenera Michailowna Tschernyschowa** (russisch: Венера Михайловна Чернышова; * 5. März 1954) is en ehmalge sowjeetsch Biathletin.

## Loopbahn

Tschernyschowa hörr in de 1980er-Johren to de domineeren sowjeetsch Biathlonmannschap. Bi de eerst fiev Weltmeesterschapen vun de Fruen van 1984 bit 1988 wunn Tschernyschowa fiev Goldmedaillen mit de sowjeetsch Staffel.

1984 wurr Tschernyschowa sowohl eerste Weltmeesterin in' Eenzel as ok in' Sprint. Tosommen mit de Staffelmedaille wunn se also in dree Rennen dree Goldmedaillen. Wiedere Eenzelmedaillen wunn Tschernyschowa 1985 mit de Bronze- as ok 1987 mit de Sülvermedaille in' Sprint un 1988 mit de Bronzemedaille in' Eenzel. Mit söben Gold-, een Sülver- un twee Bronzemedaillen hörrt Tschernyschowa bit hüüd to en vun de spoodriekst Athletinnen bi Weltmeesterschapen.

Weniger spoodriek weer de bi Weltmeesterschapen domineeren Sowjetunion aber in' Biathlon-Weltcup. Ok Tschernyschowa reck hier in de Gesamtwertung nie en Platzeeren ünner de best dree Athletinnen.
Maschen (Mehrdüdig Begreep)

**Maschen** betekent

* Maschen, Oort in de Gemeen Seevdaal in’n Landkreis Horborg, Neddersassen,
* Maschen, Oort in dat fröhere Oostprüßen, vondaag Maże in Polen,
* Maschen, sied Swemmrebeed langs en Stroom,
* Maschen, Typ von Textilverbund.
Olympisch Winterspelen 2010/Biathlon

Bi de **[[Olympisch Winterspele 2010|XXI. Olympisch Winterspelen 2010]]** in Vancouver wurrn teihn Wettbewarfen in’ **[[Biathlon]]** utdragen.

Utdragensoort weer de Whistler Olympic Park in den Callaghan Valley, etwa 15 km westlich vun Whistler un 125 km nördlich vun Vancouver up en Hööcht vun 850 bit 910 Metern.

## Resultate

## Mannlüüd

### Sprint (10 km)



Datum: 14. Februar 2010, 11:15 Uhr (20:15 Uhr MEZ)

**Olympiasieger 2006:**  I Sven Fischer 
**  Weltmeester 2009:**  I Ole Einar Bjørndalen 

Dat Deelnehmerfeld vun den tweeten Biathlonwettkamp vun disse Olympisch Spelen bestunn ut 88 Sportlern ut 32 Natschonen. De maximale Starterantall bedroog veer un wurr vun 18 Länner ok bruukt. Vörqualifikatschonen geev dat nich. 


### Verfolgung (12,5 km)



Datum: 16. Februar 2010, 12:45 Uhr (21:45 Uhr MEZ)
**Olympiasieger 2006:**  I Vincent Defrasne 
**Weltmeester 2009:**  I Ole Einar Bjørndalen



### Eenzel (20 km)



Datum: 18. Februar 2010, 13:20 Uhr (22:20 Uhr MEZ)
**Olympiasieger 2006:**  I Michael Greis 
**Weltmeester 2009:**  I Ole Einar Bjørndalen 


### Massenstart (15 km)



Datum: 21. Februar 2010, 11:00 Uhr (20:00 Uhr MEZ)
**Olympiasieger 2006:**  I Michael Greis 
**Weltmeester 2009:**  I Dominik Landertinger 



### Staffel (4 x 7,5 km)



Datum: 26. Februar 2010, 11:30 Uhr (20:30 Uhr MEZ)
**Olympiasieger 2006:**  I Ricco Groß, Michael Rösch, Sven Fischer, Michael Greis 
**  Weltmeester 2009:**  I Emil Hegle Svendsen, Lars Berger, Halvard Hanevold, Ole Einar Bjørndalen 



## Fruen

### Sprint (7,5 km)




ANMARKEN: Weltcup-Leaderin Helena Jonsson (SWE) muss sück mit Rang 12 tofräe geven. Mit Utnahm vun Neuner hemm ok de düütsch Fruen nich dat brocht, wat man verwacht harr.
Datum: 13. Februar 2010, 13:00 Uhr (22:00 Uhr MEZ)
**Olympiasiegerin 2006:**  I Florence Baverel-Robert 
**Weltmeesterin 2009:**  I Kati Wilhelm 


### Verfolgung (10 km)



Datum: 16. Februar 2010, 10:30 Uhr (19:30 Uhr MEZ)

**Olympiasiegerin 2006:**  I Kati Wilhelm 
**Weltmeesterin 2009:**  I Helena Jonsson 



### Eenzel (15 km)



Datum: 18. Februar 2010, 10:00 Uhr (19:00 Uhr MEZ)

**Olympiasiegerin 2006:**  I Swetlana Ischmuratowa 
**Weltmeesterin 2009:**  I Kati Wilhelm 
Mit dissen Sieg hett Tora Berger de 100. Goldmedaille för Norwegen bi Olympisch Winterspelen haalt.


### Massenstart (12,5 km)



Datum: 21. Februar 2010, 13:00 Uhr (22:00 Uhr MEZ)

**Olympiasiegerin 2006:**  I Anna Carin Olofsson 
**Weltmeesterin 2009:**  I Olga Saizewa 


### Staffel (4 x 6 km)



Datum: 23. Februar 2010, 11:30 Uhr (20:30 Uhr MEZ)

**Olympiasiegerinnen 2006:**  I Anna Bogali-Titowez, Swetlana Ischmuratowa, Olga Saizewa, Albina Achatowa 
**  Weltmeesterinnen 2009:**  I Swetlana Slepzowa, Anna Bulygina, Olga Medwedzewa, Olga Saizewa 


## Weblenken
* 
* Offizielle Websteed vun de Olympisch Biathlonwettkämpen

## Enkeld Nahwiesen
Hoster Dreeeck

Dat **Hoster Dreeeck** is en Autobahndreeeck in Neddersassen. Dat Dreeeck hett en Noorddeel un en Süüddeel, de inenanner övergaht. De Noorddeel is en unvullstännig Dreeeck un deelt de Fohrsporen von de Bundsautobahn 1 op. De Süüddeel is as en Gaffel anleggt. Dat is de egentliche Verbinnung von de beiden Autobahnen A&nbsp;1 un A&nbsp;7. De Noorddeel münnt denn glieks in’n Oostdeel von dat Maschener Krüüz, dat de A&nbsp;1 mit de A&nbsp;39 verbinnen deit. Wenn een op de A&nbsp;7 von Süden her sik eerst links höllt, gifft dat en Öhr, över dat een von de A&nbsp;7 (von Hannover her) op de A&nbsp;1 (na Bremen) kamen kann.

Dat Dreeeck liggt in dat Daal von de Seev in de Gemeen Seevdaal twüschen de Öörd Hittfeld un Maschen. Den Naam hett dat Dreeeck von dat Dörp Host, dat an’n Süüdoostrand liggt.

## Historie

De A&nbsp;1 is 1937 boot worrn. As 1956 de A&nbsp;7 na Süden hen boot worrn is, is dat Hoster Dreeeck toeerst as Trumpeet linksrüm anleggt worrn. Eerst 1975 is de A&nbsp;7 denn wiederboot worrn na Noorden. De Wennkurv is wegfullen un dat is sietdem en unvullstännig Dreeeck. Tosätzlich is de Süüddeel anleggt worrn, de de beiden Deelstücken von de A&nbsp;7 direkt verbinnen deit. 1975 sünd al eerste Vörarbeiden maakt worrn för dat Maschener Krüüz. De A&nbsp;39 is aver eerst en Reeg Johren later boot worrn.

## Footnoten
Landkreis Soltau

De **Landkreis Soltau** weer von 1933 bet 1977 en Landkreis in de prüüßsche Provinz Hannover un in Neddersassen.

## Geografie

De Landkreis hett Stand 1977 in’n Noordoosten an’n Landkreis Horborg un den Landkreis Lümborg grenzt, in’n Oosten an’n Landkreis Ülzen, in’n Süden an’n Landkreis Celle, in’n Süüdwesten an’n Landkreis Fambossel un in’n Westen an’n Landkreis Rodenborg.

## Historie

De Kreis Soltau, de 1885 ut dat Amt Soltau billt worrn is, is an’n 1. Oktober 1932 mit’n Kreis Fambossel tohoopleggt worrn. Düsse ne’e Kreis hett denn *Kreis Fambossel* heten. Aver al to’n 1. Oktober 1933 harr dat wedder en Enn. De beiden Kreise Soltau un Fambossel sünd wedder egenstännig worrn.

An’n 1. August 1938 is de Gemeen Baukel ut’n Kreis Fambossel na’n Kreis Soltau wesselt.

Mit de Drüdde Verordnung över den Neeopbo von dat Riek von’n 28. November 1938 sünd de Utdrück för de Verwaltungsbezirke in dat Düütsche Riek eenheitlich maakt worrn. Dorüm hett sik to’n 1. Januar 1939 de Naam von *Kreis Soltau* op *Landkreis Soltau* ännert.

De Rebeedsreform in Neddersassen hett in’n Landkreis Soltau an’n 1. Februar 1971 anfungen, as Alwern, Ilster, Örrl, Töpen un Traun Deel von de Stadt Munste worrn sünd.  An’n 1. Juli 1972 sünd Breloh un de Gemeen Lopau ut’n Landkreis Ülzen ok Deel von de Stadt Munste worrn. Dör dat *Gesett för dat Neegliedern von de Gemenen in’n Ruum Soltau/Fambossel* un de *Verordnung över dat Neebillen von de Gemeen Bissen* sünd in’n März 1974 en ganze Reeg Gemenen in’n Landkreis tohoopslaten worrn. Dorbi is denn ok de Gemeen Wolten ut’n Landkreis Fambossel an de Stadt Soltau kamen. Dör de Rebeedsreform is de Tall Gemenen in’n Landkreis von 58 in dat Johr 1970 op söss in dat Johr 1974 dalgahn.

Bi de neddersassische Kreisreform to’n 1. August 1977 is de Landkreis denn mit’n Landkreis Fambossel tohoopgahn un hett den Landkreis Soltau-Fambossel billt, de to’n 1. August 2011 den ne’en Naam Landkreis Heidkreis kregen hett.

## Inwahnertall

## Landrääd

* 1933–1944: Paul Freiherr von Hodenberg
* 1944–1945: de Horbörger Landraad Hans Waldow Ritzler (vertredungswies)
* 1948–1964: Walter Möhlmann (DP)
* 1964–1977: Wolfgang Buhr (CDU)

## Städer un Gemenen

Düsse List wiest all Städer un Gemenen, de maal to’n Landkreis Soltau höört hebbt un woneem se nu tohöört:

## Auto-Kennteken

As an’n 1. Juli 1956 de hüdigen Auto-Kenntekens inföhrt worrn sünd, hett de Landkreis dat Teken *SOL* kregen. Düt Teken is bet to’n 4. April 1978 utgeven worrn.

## Footnoten
Over

**Over** betekent

* Over, Oort in de Gemeen Seevdaal in’n Landkreis Horborg, Neddersassen,
* Over, Oort in de Gemeen Boorn in’n Landkreis Lümborg, Neddersassen,
* Over, Oort in de Gemeen Waldbreitbach in’n Landkreis Neuwied, Rhienland-Palz,
* Over, Oort in Cambridgeshire, England,
* Over, Oort in Cheshire, England,
* Over, Oort in Gloucestershire, England,
* Over, Oort in South Gloucestershire, England,
* Over, en Reeg von söss Smeet bi’t Cricket.

**Over** is de Familiennaam von

* Eric Over (1933–2012), engelschen Footballspeler,
* Frederik Over (* 1967), düütschen Politiker,
* Fritz Over (1923–1997), Maler,
* Fritz Hecker-Over (1903–na 1960), düütschen Fabrikant,
* Roswitha Over (* 1963), Danzerin,
* Wilhelm Over (1896–1969?), Politiker.

Kiek ok bi: Ower.
Walter Möhlmann

**Walter Möhlmann** (* 18. Januar 1912 in Soltau; † 26. April 1977 in Kassel) weer en düütschen Politiker von de DP un de CDU.

Möhlmann is 1912 in Soltau boren. He weer op de Middelschool in Soltau un de Oberrealschool in Ülzen. Na de School hett he von 1934 bet 1938 Boinschenörwesen an de Technische Hoogschool Hannover studeert. Na dat Studium weer he bet 1945 Boleiter bi en Berliner Grootbofirma. Na 1945 harr he en egen Bedriev in Soltau. 1948 is he Landraad von’n Landkreis Soltau worrn un dat bet 1964 bleven. Möhlmann weer von’n 6. Mai 1951 bet 5. Mai 1963 un denn wedder von’n 12. Juni 1963 bet 5. Juni 1967 (twete bet föffte Wahlperiood) Maat von’n Landdag von Neddersassen. He is in de twete, drüdde un veerte Wahlperiood för den Wahlkreis Soltau in’n Landdag intagen. In de föffte Wahlperiood is he direkt na de Wahl nich in’n Landdag intagen. Eerst nadem Josef Stecker kort na de Wahl sien Mandaat afgeven hett, hett Möhlmann sien Mandaat övernahmen.

Von’n 26. Mai 1955 bet 11. April 1963 weer he Schriftföhrer in’n Landdag un von’n 17. Oktober 1951 bet 26. September 1952 Vörsitter von’n Utschuss för Jugendfragen. Von 1951 bet 1959 weer he in de DP/CDU-Frakschoon un denn bet März 1962 in de DP-Frakschoon. An’n 29. März 1962 is he tohoop mit Hermann Hahn, Johann Klindworth, Richard Langeheine, Hermann Neddenriep, Erich Rocholl, Jobst Schaefer, Werner Schönfelder und Carl-Alfred Schumacher to de CDU röverwesselt un weer denn in de CDU-Frakschoon in’n Landdag.
Wolfgang Buhr

**Wolfgang Buhr** (* 27. Mai 1932 in Prezier) is en düütschen Politiker von de CDU.

Buhr is 1932 in Prezier boren. He hett 1957 heiraadt un mit siene Fro twee Kinner. Von 1967 bet 1997 weer he Vörstandsvörsteher vonn’n Energieverband Elv-Werser.

He is 1960 in’n Raad von de Stadt Soltau wählt worrn un is dor bet 1996 Raadsherr bleven. An’n 1. Juli 1964 is he in de CDU rin un weer later lange Johren Vörsitter von de CDU-Frakschoon in’n Gemeenraad. Von 1973 bet 1977 weer he Vörsitter von’n CDU-Kreisverband in’n Landkreis Soltau. 

1964 is he in’n Kreisdag von’n Landkreis Soltau wählt worrn. In’n September 1966 is he denn Maat von’n Kreisutschuss un Landraad von’n Landkreis Soltau worrn. He weer to de Tied 34 Johr oold un dormit de jüngste Landraad in de ganze Bundsrepublik Düütschland. He is bet to de Fusion von de Landkreise Soltau un Fambossel to’n 1. August 1977 Landraad bleven un harr dit Amt denn ok in’n ne’en Landkreis Soltau-Fambossel. 

Blangen de Arbeid in’n Kreisdag weer he von 1972 bet 1974 ok Börgermeester von de Stadt Soltau. An’n 6. November 1996 hett he siene letzte Kreisdagssitzung as Landraad vörseten, bevör he sik na över 30 Johr ut alle polietschen Ämter trüggtagen hett. Al an’n 23. Oktober 1996 is he Ehrenlandraad worrn.

Buhr hett sik blangen de Politik ok in de Kultur un in’n Sport engascheert. He weer ünner annern in’n Vörstand von’n Verkehrsvereen, von’n Kulturvereen un von’n Kreissportbund aktiv. Von 1964 bet 1998 weer he Vörsitter von’n Sportvereen MTV Soltau von 1864 un na disse Tied Ehrenvörsitter. Von 1997 bet 2011 weer he as Beopdragten för de Stadtpartnerschopt twüschen Soltau un de poolsche Stadt Myślibórz aktiv. 2011 is he för disse Arbeid  Ehrenbörger von Myślibórz worrn.

## Ehren

* 1979: Neddersassische Spoorkassenmedallje in Sülver
* 1986: Bundsverdeenstkrüüz an’t Band
* 1989: Neddersassische Spoorkassenmedallje in Gold
* 1996: Ehrenlandraad von’n Landkreis Soltau-Fambossel (nu Landkreis Heidkreis)
* 2011: Ehrenbörger von de poolsche Stadt Myślibórz

## Footnoten
Wehlen

**Wehlen** betekent

* Stadt Wehlen, Stadt in’n Landkreis Sächsische Schweiz-Osterzgebirge, Sassen,
* Dorf Wehlen, Oort in de Gemeen Stadt Wehlen in’n Landkreis Sächsische Schweiz-Osterzgebirge, Sassen,
* Wehlen, Oort in de Stadt Bernkastel-Kues in’n Landkreis Bernkastel-Wittlich, Rhienland-Palz,
* Wehlen, Oort in de Gemeen Unnel in’n Landkreis Horborg, Neddersassen,
* Wehlen, von 1938 bet 1946 Naam von’n Oort Dirwehlen in Oostprüßen, vondaag Pogranitschny in de Oblast Kaliningrad, Russland.

**Wehlen** is de Familiennaam von

* Emmy Wehlen (1886–1977), düütsche Schauspelerin.
Abbendörp

**Abbendörp** betekent

* Abbendörp, Oort in de Gemeen Scheeßl in’n Landkreis Rodenborg, Neddersassen,
* Abbendörp, Oort in de Gemeen Rühstädt in’n Landkreis Prignitz, Brannenborg.
Bellen

**Bellen** betekent

* Bellen, Luud geven von’n Hund,
* Bellen, Oort in de Gemeen Brookel in’n Landkreis Rodenborg, Neddersassen,
* Bellen, Oort in de Gemeen Rettenberg in’n Landkreis Oberallgäu, Bayern,
* Bellen, Gemeen in’n Kreis Ségou in Mali.

**Bellen** is de Familiennaam von

* Aleksander von der Bellen (1859–1924), russ’schen Politiker,
* Alexander Van der Bellen (* 1944), öösterriekschen Politiker un Weertschopswetenschopper,
* Heinz Bellen (1927–2002), düütschen Ooldhistoriker.
Aeulpe

**Olpe** is ene Stadt in't Suerland in den Kreis Olpe in den Regerensbezirk Arensperg in Noordrhien-Westfalen. Siet 1819 is Olpe de Kreisstadt vun den Kreis Olpe. 1311 kreeg Olpe de Stadtrechten dörch den Arzbischop. De Stadt weer in de Hanse.  Ehr Fläck is 85,88 km² un de Tahl vun de Inwahners 2013 weer 24.592. Vun de Inwahners vun 
Olpe sünd 2/3 röömsch-kathoolsch, in't Arzbisdom Patterbuorn. Ü. a. de Greeksch-orthodoxe Kark is in Olpe vörhannen.  Siet 2011 gifft dat ene Partnerschop mit de franzöösche Stadt Gif-sur-Yvette.  Lang weer hier Kopperbargbo. De Tourismus is een wichtigen Deel vun de Olper Wertschop. De Bohnhoff Olpe hett een Bohn nah Finnentrop. Olpe-Sondern hett an den Biggesee den enigen Seebahnhoff in NRW. De Daagblääd för Olpe sünd de Siegener Zeitung, de Westfälische Rundschau un de Westfalenpost. Olpe hett dat *St.-Martinus-Hospital* un dat *Kinder- und Jugendhospiz Balthasar*. 

## Politik
De Börgermeester is Horst Müller vun de CDU. De Politiker un Theoloog Franz Hitze weer dorher. 
Bi de Kommunalwahl 2014 kreeg de CDU 46,9 % vun de Stimmen un 20 Seten, de 
Unabhängige Christliche Wählergemeinschaft 21,3 % un 9 Seten, de SPD 17,2 % un 7 Seten, de Gröne 8,0 % un 3 Seten, de FDP 6,9 % un 3 Seten. 

## Öörd vun de Gemeen mit Spraak
*Altenkleusheim (Nedderlandsch spreken)
*Apollmicke (Plattdüütsch spreken)
*Bruch (Plattdüütsch spreken)
*Dahl (Plattdüütsch spreken)
*Eichhagen (Plattdüütsch spreken)
*Fahlenscheid (Plattdüütsch spreken)
*Friedrichsthal (Plattdüütsch spreken)
*Griesemert (Plattdüütsch spreken)
*Grube Rhonard (Plattdüütsch spreken)
*Günsen (Plattdüütsch spreken) 
*Haardt (Plattdüütsch spreken)
*Hanemicke (Plattdüütsch spreken)
*Hitzendumicke (Plattdüütsch spreken)
*Hohl (Plattdüütsch spreken)
*Howald (Plattdüütsch spreken)
*Hüppcherhammer (Plattdüütsch spreken)
*Irrenveiskede (Plattdüütsch spreken)
*Kessenhammer (Plattdüütsch spreken)
*Lüterkusen (Plattdüütsch spreken)
*Möllendick (Plattdüütsch spreken)
*Neger (Plattdüütsch spreken)
*Neuenkleusheim (Plattdüütsch spreken)
*Neuenwald (Plattdüütsch spreken)
*Rehrkusen (Plattdüütsch spreken)
*Roa (Plattdüütsch spreken)
*Rhonard (Plattdüütsch spreken)
*Ronnewinkel (Plattdüütsch spreken)
*Rosenthal (Plattdüütsch spreken)
*Rüblinghausen (Plattdüütsch spreken)
*Saßmicke (Plattdüütsch spreken)
*Siedenstein (Plattdüütsch spreken) 
*Siele (Plattdüütsch spreken)
*Sondern (Plattdüütsch spreken)
*Stachelau  (Plattdüütsch spreken)
*Stade (Plattdüütsch spreken)
*Tecklinghausen (Plattdüütsch spreken)
*Thieringhausen (Nedderlandsch spreken)
*Waukemicke (Plattdüütsch spreken)
Riep

**Riep** betekent

* Riep, Oort in de Gemeen Ihl in’n Landkreis Auerk, Neddersassen,
* Riep, Oort in de Gemeen Fambossel in’n Landkreis Heidkreis, Neddersassen,
* Riep, Oort in de Gemeen Snevern in’n Landkreis Heidkreis, Neddersassen,
* Riep, Oort in de Gemeen Vahl in’n Landkreis Rodenborg, Neddersassen.

**Riep** is de Familiennaam von

* Sebastián Riep (* 1976), argentienschen Footballspeler.
Hertel

**Hertel** betekent

* Hertel, Oort in de Gemeen Neenkerken in’n Landkreis Heidkreis, Neddersassen,
* Hertel, Oort in’n Burnett County, Wisconsin, USA.

**Hertel** is de Familiennaam von

* Adalbert Hertel (1868–1952), düütschen Bildhauer un Karkenmaler,
* Albert Hertel (1843–1912), düütschen Maler,
* Alfred Hertel (1935–2018), öösterriekschen Oboenspeler,
* Anja Hertel (* 1961), düütsche Politikerin,
* Bernhard Hertel (1862–1927), düütschen Doombomeester,
,
* Christian Hertel (1846–1916), düütschen Goodsbesitter un Politiker,
* Dennis M. Hertel (* 1948), US-amerikaanschen Politiker,
* Dieter Hertel (* 1948), düütschen Klassischen Archäoloog,
* Eberhard Hertel (1938–2024), düütschen Sänger,
* Engelhard Hertel (1894–1989/1990), düütschen Chirurg,
* Erich Hertel (1907–1966), düütschen Kommunist un Wedderständler,
* Erich Hertel (* 1949), düütschen Bischop,
* Ernst Hertel (1870–1943), düütschen Ogendokter,
* Eugen Hertel (1893–1973), düütschen Politiker (SPD),
* Frank Hertel (* 1971), düütschen Schriever,
* Gerhard Hertel (1924–2007), düütschen Politiker un Heimaatforscher,
,
,
* Gustav Hertel (1847–1903), düütschen Historiker,
* Hans Hertel (* 1939), däänschen Literaturhistoriker un -kritiker,
* Heinrich Hertel (1901–1982), düütschen Luftfohrttechniker,
,
* Ingolf Volker Hertel (* 1941), düütschen Physiker,
* Isabell Hertel (* 1973), düütsche Schauspelerin,
* Jean-Baptiste Hertel de Rouville (1668–1722), Seigneur von Nee-Frankriek,
* Jean-Baptiste-Melchior Hertel de Rouville (1748–1817), Seigneur von Nee-Frankriek,
* Jean-Baptiste-René Hertel de Rouville (1789–1859), Seigneur von Nee-Frankriek,
* Jimmy Hertel (* 1992), düütschen Ieshockeyspeler,
,
,
* Jörg Hertel (* 1962), düütschen Fotograaf, Schriever, Publizist un Gitarrspeler,
,
* Klaus Hertel (* 1936), düütschen Vigelienspeler un Kumponist,
* Lorenz Hertel (1659–1737), düütschen Bibliothekar,
* Marc Hertel (* 1969), düütschen Speelbaas,
* Matthäus Hertel (üm 1620–1672), düütschen Organist un Kumponist,
* Paul Hertel (* 1953), öösterriekschen Kumponist,
,
* Rainer Hertel (* 1937), düütschen Molekularbioloog,
* Ralf Hertel (* 1973), düütschen Anglist,
* Ralph Hertel (* 1957), düütschen Mediziner,
* Robert Hertel (1824–1888), düütschen Politiker,
* Rudolf Hertel (1826–1885), düütschen Jurist un Politiker,
* Stefanie Hertel (* 1979), düütsche Sängerin,
* Theodor Julius Hertel (1807–1880), düütschen Jurist un Börgermeester,
,
* Vitus Ritter von Hertel (1863–1947), düütschen Ministeriaalbeamten un Iesenbahner,
* Walter Hertel (1898–1983), düütschen Offzeer,
* Wolfgang Hertel (1893–1984), düütschen Maler un Grafiker.
Evessen

**Evessen** betekent

* Evessen, Gemeen in’n Landkreis Wulfenbüttel, Neddersassen,
* Evessen, Oort in de Gemeen Bargen in’n Landkreis Celle, Neddersassen.
Sprengel

**Sprengel** betekent

* Sprengel, Verwaltungsrebeed in de evangeelsche Kark,
* Sprengel, Oort in de Gemeen Neenkerken in’n Landkreis Heidkreis, Neddersassen,
* Sprengel, Schokoladen-Ünnernehmen,
* Op’n Sprengel, Naturschuulrebeed bi Porta Westfalica.

**Sprengel** is de Familiennaam von

* Albert Sprengel (1811–1854), düütschen Koopmann un Politiker,
* Anton Sprengel (1803–1850), düütschen Botaniker,
* Auguste Sprengel (1847–1934), düütsche Optreckersche,
* Bernhard Sprengel (1899–1985), düütschen Schokoladenfabrikant un Kunstmäzen,
* Carl Sprengel (1787–1859), düütschen Agrarwetenschopper,
* Christian Konrad Sprengel (1750–1816), düütschen Botaniker,
* Hermann Sprengel (1834–1906), düütschen Chemiker un Physiker,
* Johann Georg Sprengel (1863–1947), düütschen Schoolmeester un Germanist,
* Kurt Sprengel (1766–1833), düütschen Botaniker un Mediziner,
* Matthias Christian Sprengel (1746–1803), düütschen Geograaf,
* Otto Sprengel (1852–1915), düütschen Chirurg,
* Peter Sprengel (* 1949), düütschen Literatur- un Theaterwetenschopper,
* Theodor Albert Sprengel (1832–1900), düütschbaltschen Maler, Översetter, Schriever, Kunstkritiker un Kunstlehrer,
* Wilhelm Sprengel (1792–1828), düütschen Chirurg.
Harm (Mehrdüdig Begreep)

**Harm** betekent

* Harm, en plattdüütschen Vörnaam,
* Harm, Oort in de Gemeen Soltau in’n Landkreis Heidkreis, Neddersassen,
* Harm, Oort in de Gemeen Schwanstetten in’n Landkreis Roth, Bayern,
* AGM-88 HARM, en Luft-Bodden-Rakeet.

**Harm** is de Familiennaam von

* Friedrich Harm (1844–1905), düütschen Politiker,
* Hermann Harm (1894–1985), düütschen SS-Brigadeführer un Generalmajor von de Polizei,
* Marie Harm (1904–1986), düütsche Arachnologin,
* Markus Harm (* 1987), düütschen Musiker,
* Walter Harm (1897–1964), düütschen Politiker.

Kiek ok bi: Harmen.
Grote Au

De **Grote Au** is en Beek in de Lümbörger Heid in’n Landkreis Heidkreis, de von links in de Böhm münnt.

De Grote Au hett ehren Born bi Grasengrund twüschen Timmerloh un Häbe. De Bargen ümto reckt bet över 100 Meter över NN hoog. Von dor flütt se na Süden an Deimen un dat Naturschuulrebeed Ehbläcksmoor langs un flütt an’n Heidpark Soltau vörbi. Bi Höpenhoff nimmt de Grote Au von links den Heidbeek op, de sien Born in’n Noorden von Harm hett un an Hambossel un Dibbern langsflütt. Güntsied Höpenhoff op dat annere Över liggt Friedrichseck. Op dat linke Över doot denn Oenn un Tiegen liggen un op dat rechte kummt Soltau. Twüschen Soltau un Tiegen löppt bi Spiekerhoff de Bundsstraat 71 mit en Brügg över den Beek. Hier nimmt de Grote Au ok von links den Harwer Möhlenbeek op, de sien Born in’n Noordoosten von Harwer hett un denn an Tiegen langsflütt. De Grote au dreiht dor denn na Süüdwest. Dree Bahnlienen (de Kleenbahn Lümborg–Soltau, de Amerikalien un de Bahnlien Celle–Soltau) gaht op dat nächste Stück över den Beek röver. De Grote Au münnt en Stück wieder bi Weier un güntsied Teindörp in de Böhm. Een Kilometer wieder de Böhm dal bi Brauk hett ok noch de Lüttje Au ehr Münn.

Dat Water in de Böhm flütt denn wieder in de Werser un toletzt in de Noordsee.

## Literatur

* Gerd Hübner: *Ansatz zur einer Bibliografie über die „Große Aue“ im Landkreis Soltau-Fallingbostel mit Hinweisen auf historische Karten.* Soltau 2001, Jahrbuch Landkreis Soltau-Fallingbostel, Sied 31-39
* D. Blume-Winkler, Gerd Hübner, M. Nachreiner, S. Nachreiner: *Die Große Aue bei Soltau – ein bemerkenswerter Heidebach.* Soltau 2001, Jahrbuch Landkreis Soltau-Fallingbostel, Sied 23-30
Hemel

**Hemel** betekent

* Hemel, Oort in de Gemeen Zeven in’n Landkreis Rodenborg, Neddersassen,
* *[[Hemel (Film)|Hemel]]*, nedderlandschen Film ut dat Johr 2012,
* Hemel Hempstead, Stadt in Hertfordshire, England.

**Hemel** is de Familiennaam von

* Ulrich Hemel (* 1956), düütschen Theoloog,
* Virginie Korte-van Hemel (1929–2014), nedderlandsche Politikerin.

Kiek ok bi: Hämel.
Amt Achem

Dat **Amt Achem** weer en Verwaltungsrebeed in dat Königriek Hannover un de prüüßsche Provinz Hannover binnen de Landdrostie Stood mit Seet in Achem. Dor hett groff dat Rebeed von de hüdigen Gemenen Achem un Eiten un en Reeg von Oortsdelen von Bremen, de nu Deel von Hemeln sünd, tohöört.

Dat Leid över dat Amt harr bet 1867 en Amtmann. In de Prüßentied na 1867 hett de eerste Beamte Amtshauptmann heten.

## Geografie

Dat Amt is in’n Noorden an dat Amt Otterbarg grenzt, in’n Oosten an dat Amt Rodenborg, in’n Süüdoosten dat Amt Veern, in’n Süden dat hannöversche Amt Thänhusen un dat bruunswieksche Amt Thänhusen, in’n Süüdwesten dat Amt Syke un in’n Noordwesten dat Bremer Stadtrebeed (Stand 1848).

## Historie

Dat Amt Achem is bi de Verwaltungs- un Justizreform an’n 1. Oktober 1852 in dat Königriek Hannover ut dat Gogericht Achem billt worrn. Blots de Buurschoppen Cluvenhagen, Dauben un Ädelsen von dat Gogericht schullen toeerst an dat Amt Veern gahn, wat aver mit Verordnung von’n 28. September 1852 denn doch noch wedder trüggnahmen worrn is.. Tosätzlich hett dat Amt de Buurschoppen Stellsfellen un Wümmingen ut dat Amt Rodenborg un de Gemeen Allerdörp ut dat Amt Veern tokregen.

As Gericht för dat Amt is to’n 1. Oktober 1852 dat Amtsgericht Achem inricht worrn.

1859 bi de nächste Verwaltungsreform is dat Amt Otterbarg oplööst worrn un en Deel von dat Amt mit de Gemeen Hu’e un dat Kaspel Otterst is denn an dat Amt Achem kamen. De lüttjen Eilannen Korvinsel un Wietsand in de Werser bi Drey sünd dör en Verordnung von’n 22. Juni 1859 an dat Amt Syke gahn. Dör en Verordnung von’n 22. Mai 1861 is de Hoff Hollinghusen to’n 1. Juli 1861 von dat Amt Achem in dat Amt Zeven wesselt.

Nadem dat Königriek Hannover 1866 an Prüßen kamen is, sünd 1867 Stüürkreise in de ne’e Provinz Hannover inricht worrn. Dat Amt hett denn to’n Stüürkreis Veern tohöört.

Bi de Verwaltungsreform in Prüßen to’n 1. April 1885 is ut dat Amt Achem de Kreis Achem worrn.

## Inwahnertall

## Amtlüüd

* 1852–1858: Friedrich Georg Philipp Meyer
* 1859–1863: Friedrich Wilhelm Schaake
* 1863–1883: Carl August Bruno Wellenkamp
* ~1885: Ludwig Stegemann

## Footnoten
Eversen

**Eversen** betekent

* Eversen, Oort in de Gemeen Appel in’n Landkreis Horborg, Neddersassen,
* Eversen, Oort in de Stadt Nieheim in’n Kreis Höxter, Noordrhien-Westfalen.

Dat is ok de hoochdüütsche Naam von

* Ebersen, Oort in de Gemeen Ahusen in’n Landkreis Rodenborg, Neddersassen,
* Evessen, Oort in de Stadt Bargen in’n Landkreis Celle, Neddersassen.

**Eversen** is de Familiennaam von

* Adrianus Eversen (1818–1897), nedderlandschen Maler,
* Johannes Hendrik Eversen (1906–1995), nedderlandschen Maler.
Michael Minkler

**Michael Minkler** (* 14. Mai 1952 in Los Angeles, Kalifornien, USA) is en US-amerikaanschen Toontechniker.

## Leven  un Wark
Minkler stammt ut en Familie, de al siet Opkamen vun’n Toonfilm as Toontechniker bi’n Film arbeit hett. Sien Grootvadder Darrell Minkler hett to’n Bispeel an’t Vitaphone-Projekt vun Warner Bros. mtiarbeit un grünn de Sellschop *Radio Recorders*, de Leder vun Frank Sinatra, Bing Crosby un Tommy Dorset opnahmen hett. Sien Vater Don Minkler hett laat in de 1940er Johren en Loopbahn bi’n Film inslahn un grünn den *Producers Sound Service*. Tosamen mit sien Unkels Bob un Lee weer he 1983 för en Neeheit in de Historie vun de Oscar-Vergaav verantwoortlich: To’n eersten un bit hüüt eenzigen mol weern dree Anhöörige vun een Familie för den Pries nomineert. Ok sien Söhn Christian arbeit as Toontechniker bi’n Film.

Michael Minkler füng sien Loopbahn bi’n Film Enn vun de 1960er Johren an. Nadem he veer Johren lang bi Warner Bros. arbeit harr, is he 1980 na *Lion’s Gate Films* vun Robert Altman wesselt. Dor hett he dat Seggen un dat Management vun dat Afdeel för Toonmischen övernahmen. 1984 hett he sik sülvststännig maakt un freeberooplich arbeit. In’t Johr 1990 hett he holpen, de *Skywalker Sound’s Lantana Facility* intorichten. Dorna güng he to Todd-AO, woneem he bit hüüt arbeit.

Blangen sien Arbeit as Toontechniker is Minkler ok Berader. För *Euphonix* hett he bi’t Entwickeln vun de digitale Toonmischen holpen, de vundaag Standard is. En wietere Entwickeln, an de he groten Andeel harr, is *Penteo Surround*, en Technik to’n Bearbeiden vun Stereo-Musik. He hett an mehr as tweehunnert Filmen mitarbeit.

## Filmografie (Utwahl)

## Utteken
För sien Filmarbeiten weer Minkler bit hüüt (März 2015) meist föfftig mol för Filmpriesen vörslahn. Wunnen hett he dorvun sössteihn Priesen, as ünner annern:
* 1979: de *[[BAFTA Film Award]]* in de Kategorie *Best Toon* för *Star Wars*
* 1993: de *[[BAFTA Film Award]]* in de Kategorie *Best Toon* för *JFK*
* 2002: de *[[Oscar]]* in de Kategorie *[[Oscar/Best Toon|Best Toon]]* för *Black Hawk Down*
* 2003: de *[[Oscar]]* in de Kategorie *[[Oscar/Best Toon|Best Toon]]* för *Chicago*
* 2003: de *[[BAFTA Film Award]]* in de Kategorie *Best Toon* för *Chicago*
* 2005: de *[[Golden Satellite Award]]* in de Kategorie *Best Toon* för *Collateral*
* 2007: de *[[C.A.S. Award]]* in de Kategorie *Rutragend Leistung bi’t Toonmischen för en Speelfilm* för *Dreamgirls*
* 2007: de *[[Oscar]]* in de Kategorie *[[Oscar/Best Toon|Best Toon]]* för *Dreamgirls*
* 2009: de *[[C.A.S. Award]]* in de Kategorie *Rutragend Leistung bi’t Toonmischen för en Speelfilm* för *John Adams*
* 2010: de *Primetime [[Emmy]]* in de Kategorie *Rutragen Toon för en Minireeg oder Film* för *The Pacific*

## Weblenken
*
Andreas von Müller

** Friedrich Carl Leon von Müller** (* 5. Mai 1814 in Lümborg; † 14. September 1885 in Bückeborg) weer en düütschen Jurist.

Von Müller is 1814 in Lümborg as Söhn von Luise Natalie, borene Gräfin von Bennigsen (22. Januar 1785–9. März 1860), un Ernst Adolf von Müller (31. Dezember 1784–29. Januar 1825) boren.

He weer 1843 Justizraad un later Obergerichtsraad in Celle. 1857 is he in Celle Oberappellationsraad worrn. Von 1859 bet 1879 weer he Präsident von dat Landgericht Stood un nadem dat Obergericht in en Landgericht ümwannelt worrn is denn von 1879 af an Präsident von dat Landgericht Stood.

He hett an’n 22. Oktober 1843  Luise Karoline Henriette Charlotte von der Wense (12. März 1820–16. Oktober 1890; Dochter von Ludwig Ernst August von der Wense) freet. De beiden harrn den Söhn Bodo Ludwig Christian Friedrich Adolf (14. Oktober 1847–13. Juli 1910).

1884 is von Müller Ehrenbörger von Stood worrn.

## Footnoten
Technik- un Verkehrsmuseum Stood

Dat **Technik- un Verkehrsmuseum Stood** weer en Museum in Stood, dat den dör de Technik in Gang bröcht Wannel in de Levens- un Arbeidsverhältnisse von de Minschen in de Stoder Region twüschen üm un bi 1850 un de Nutied dorstellt hett. Dat Museum harr so bi 5.000 Stücken in siene Sammlung.

De Dregervereen von dat Museum is 1983 grünnt worrn un dat Museum hett 1984 in en Hall in de Freebörger Straat apenmaakt, de de Stadt Stood tohören dee un för de de Vereen nix betahlen müss. Vörher weer op dat Grundstück de Schrotthannel Iesen-Edler. De Vereen hett dat Museum föhrt, bet dat in’n November 2012 dichtmaken müss.

Dat Museum müss in’t Johr 2000 all Militärobjekte ut de Sammlung afgeven. Dat weer en Oplaag von de Stadt Stood. Ans wullen se dat Museum nich noch mehr Toschüss geven.

2009 harr de Stadt Stood Probleme mit de Finanzen. De Vereen hett mit dat Museum elk Johr veel Geld verloren un de Stadt harr dat jümmer utgleken. Dat wull de Stadt nu aver nich mehr doon, üm den Stadthuusholt uttoglieken. Gliektiedig hett dat Plaans geven, dat Grundstück för en poor Milljonen Euro to verköpen. De Stadt hett in’n Dezember 2010 den Meedverdrag mit’n Vereen künnigt. Dat weer sounso al lang so, dat de Stadt den Vereen vörhollen hett, dat se keen klore Lien bi ehre Sammlung hebbt un allens möögliche sammelt, ahn didaktisch Kunzept. De Stadt hett in’n Januar 2012 denn en Rümungsklaag inreckt. Stadt un Dregervereen hebbt sik denn in Göödverhandlungen vör dat Landgericht Stood eenigt, dat Museum bet Enn Oktober 2012 optolösen. De Dregervereen wull geern mit sien Museum in en annere Gemeen ümtehn. Annere Gemenen wullen de unstruktureerte Sammlung aver ok nich övernehmen un de Dregervereen wull denn in’n Juli 2012 en Börgerbegehren in Gang bringen, dat dat Museum bestahn blieven schall. Von dat Börgerbegehren is nix worrn un in’n Oktober 2012 hett de Vereen ahn Spood versöcht, dat Resultaat von de Göödverhandlung juristisch antofechten. An’n 15. November 2012 is dat Museum dör en Dwangsvullstreckung slaten worrn. In’t Vörjohr 2013 hebbt se de Museumsbestand na Hannover brocht. In de Hallen von dat fröhere Ünnernehmen Louis Eilers Stahlbau in Hannover-Ledeburg is för 2016 plaant, ünner den Naam „EilersWerke - Mobile Welten“ en Museum apen to maken.

## Swoorpunkte
* Damp un Diesel mit histoorsche Dampwalz un Lokomobil
* Transport mit Peerd un Wagen, ünner annern histoorsche Rull- un Ackerwagens
* Iesenbahn-Stellwarkstechnik
* Bahntechnik (Diesellok, Bojohr 1898; Geschicht von de Kedener Kreisbahn)
* Weegtechnik von Fohrtüüg un Furrwarken in de Johren 1930
* de Gang von dat Hoograd över dat Motorrad to dat Auto
* Energieprodukschoon un -överdregen mit Dampmaschinen, Elektro- un Dieselmotorn
* Maschinen för dat spaanafhevende Formgeven mit Bohr- un Dreihmaschinen
* Luftkrieg över Stood
* Entwicklung von’n Rundfunk
* Entwicklung von Handwark un Gewarv (histoorsche Smeed, Sniederwarksteed, Schoosteree, Saagwark un Bleesatz-Druckeree)
* Füürwehrtechnik

## Footnoten



## Weblenken
Stadtwarken Stood

De **Stadtwarken Stood** GmbH sünd en Versorgungsünnernehmen in Stood in Neddersassen. Dat Ünnernehmen hett üm un bi 90 Mitarbeiders un versorgt de Stadt Stood un Rebeden ümto mit Gas, Stroom, Warms un Water.
 
De Stadtwarken bedrievt ok de Swemmbäder in Stood, ünner annern dat Solemio.

## Historie

1859 hett Stood en Gasanstalt kregen, mit de ünner annern 156 Stratenlanternen bedreven worrn sünd. De hebbt an’n 23. April 1859 dat eerste Maal lücht. 1876 sünd ok Gasrohren in de Kehdingerdoorsvörstadt leggt worrn un 1890 is dat Gaswark utboot worrn.

1999 hett de Thüga 20&nbsp;% von de Andelen an de Stadtwarken köfft. De Thüga hett den Kunzern E.ON tohöört. In dat Johr 2009 hebbt üm un bi 50 Stadtwarken, an de de Thüga Andelen harr, sik to de Grupp Kom9 tohoopslaten un de Thüga von E.ON övernahmen.

To’n 1. Januar 2004 hebbt de Stadtwarken dat Klärwark Stood von de Stadt Stood övernahmen.

De Stadtwarken bedrievt de twee Waterwarken Hogenwedel un Stood-Süüd.

### Rebeed

Mit Water doot de Stadtwarken blots de Kernstadt Stood mit Ottenbeek, Kamp, Barg, Hahl, Schölisch, Hörn un Stodersand versorgen. De Rebeden ümto warrt von’n Drinkwaterverband Stoder Land versorgt.

De Stadtwarken doot 49.124 Inwahners op dat Rebeed von de Gemeen Stood mit elektrischen Stroom versorgen (Stand 2013).

De Stadtwarken doot kumplett all Huushollen in de Gemenen Gothenborg, Dollern, Deinst, Freenbeek, Heinbockel, Düünbeudel un Himmelpoorten mit Eerdgas versorgen un en groten Deel von de Huushollen in de Gemenen Stood un Hammah.

### Vörsitters Opsichtsraad

* 1972–1986: Heinz Dabelow
* Siegfried Spenna
* Hans Blank

### Baas

* Juli 1945–: Nicolaus von Borstel
* 1988–2003: Lüder Scholz
* 2003–31. August 2013: Gerhard Hacker
* 1. September 2013–: Christoph Born

## Footnoten



## Literatur

* Dieter-Theodor Bohlmann, Lüder Scholz, Gerhard Hacker: *Gestern, heute, übermorgen. 150 Jahre Energiebündel vor Ort.* Stadtwarken Stood, Stood 2009

## Weblenken

* Websteed von de Stadtwarken (hoochdüütsch)
Gottlieb Wilhelm Freudentheil

**Gottlieb Wilhelm Freudentheil** (* 24. September 1792 in Stood; † 2. April 1869 ok dor) weer en düütschen Politiker un Avkaat.

Freudentheil is 1792 as jüngst von teihn Kinner von en borene Kuhnemund un den Koopmann Gottlieb Christoph Freudentheil in Stood boren. Sien Broder weer Wilhelm Nikolaus Freudentheil. He weer op dat Stoder Gymnasium Athenaeum un hett denn von 1811 bet 1814 Juristeree un Philosophie an de Universität Göttingen studeert. In de Tied von sien Studium weer he Liddmaat von dat Corps Bremensia Göttingen. 1814 hett sik Freudentheil as Jurist in Stood dallaten un is al 1819 as Börgerwoordholler wählt worrn. 1816 hett he siene eerste Fro freet, de 1823 doodbleven is. 1824 hett he denn Christiane Holtermann freet. De beiden harrn söss Kinner. Sien Söhn Emil Freudentheil is ok Avkaat worrn un hett later in de Kanzlie von sien Vader arbeidt. Na 1825 weer Freudentheil nich mehr Börgerwoordholler. He weer denn Protokollföhrer von’n Raad. 1852 is he Obergerichtsavkaat bi dat Obergericht Stood worrn. De Stadt Stood hett em an’n 19. November 1864 to sien föfftigst Dokterjubiläum to ehren eersten Ehrenbörger maakt. Freudentheil is 1869 na en Hartslag doodbleven. Sien Graff is op’n Horstkarkhoff in Stood un besteiht ok vondaag noch. He hett in Stood in dat Huus in de Straat *Water West* leevt, dat later na August Karl von Goeben den Naam *Goebenhuus* kregen hett.

Freudentheil weer aktiven Freemürer in de Loosch *Zum großen Christoph* in Stood; 1837 weer he deputeerten Meester von de Loosch un later ok Meester von’n Stohl.

Freudentheil is siet 1830 een von de polietsch-liberalen Föhrers in dat Königriek Hannover ween un weer so in ganz Düütschland as Verfatenskämpfer bekannt. He weer över 20 Johr lang juristischen Berader von de Börgerschop in Stood. Later is Freudentheil Afornten von de Stännversammlung von dat Königriek Hannover worrn un hett de Verfaten von dat Königriek Hannover mit begrünnt. 1848 hett he an dat Vörparlament deelnahmen un weer in’n Föfftigerutschuss. Von’n 18. Mai 1848 bet 30. Mai 1849 weer he as Afornten för den 16. hannöverschen Wahlkreis in Stood Liddmaat von de Frankforter Natschonalversammlung. He hett to de gemäßigte Linke höört un weer Maat von de Kaiserdeputatschoon, de den prüüßschen König Friedrich Wilhelm IV. de düütsche Kaiserkroon anbaden hett.

As in de Tied na 1852 in dat Königriek Hannover Avkatenkamern inricht worrn sünd, hett he sik dor för insett, dat ok in Stood een grünnt warrt. He is dor denn de eerste Viezdirekter worrn. He hett 1831 un 1837 twee Schriften över den Avkatenstand rutbröcht. He wull geern en Soort Weltgeschicht von de Avkatenschop rutbringen un hett dor von 1833 af an arbeidt.
Rickel

**Rickel** is een Dörp in  Kreis Sebarg in  Sleswig-Holsteen. 
Rickel hett 3158 Inwahners. Der Bürgermeester is Keno Jantzen.

## Geschicht

Rickel is dat erste mol in’t Johr 1164 nennt wurrn.

## Weertschop

De Lannsvereen för Innere Mission hett sien Sitz in Rickel. 
Siet 1996 is de Ricklinger Landbrauerei in Rickel.
Ernst Ludwig von Reichmeister

**Ernst Ludwig von Reichmeister** (* 20. September 1784 in Hiarwede; † 7. März 1870 in Hannover) weer en hannöverschen Jurist.

Von Reichmeister is 1784 as Söhn von Charlotte Ottilie Sophie, borene Vitzthum von Eckstädt (23. März 1750–9. Dezember 1823), un Carl Dietrich von Reichmeister (6. Oktober 1732–27. September 1807) in Hiarwede boren. He hett sik an’n 4. Mai 1803 an de Universität Erlangen inschreven un Juristeree studeert. Later hett he sien Dokter maakt.

In de Franzosentied weer he Präfekturraad un Tribunalrichter. 1814 is he Kanzlieraad bi de Justizkanzlie Ossenbrügge worrn un  weer denn later bet 1839 dor Justizraad. Von 1839 bet 1852 weer he Direkter von de Justizkanzlie Stood un dat Kunsistorjen in Stood. Nadem 1852 de Obergerichten de Justizkanzlien aflööst hebbt, weer he von 1852 bet 1858 Direkter von dat Obergericht Stood. In sienen Rohstand hett he in Hannover leevt.

He hett Franziska Hedwiges Sophia Maria Anna von der Loge freet. De beiden harrn de Dochter Maria Louise Franziska Charlotte Dorothea.

## Footnoten
Hans Wohltmann

**Hans Wohltmann** (* 8. Dezember 1884 in Vörbarg; † 27. August 1968) weer en düütschen Schriever.

Wohltmann is 1884 in Vörbarg bi Swonewebel op’n Hoff von sien Öllern boren. He hett eerst Privaatünnerricht bi Pastoor Wolters ut Meyenborg kregen un weer denn von 1899 bet 1905 op dat Doomgymnasium Veern. He hett dor as Primus omnium sien Abitur maakt un denn an de Universität Tübingen Geschicht, Germanistik, Geografie un Philosophie studeert. Na en Tied is he an de Universität Leipzig wesselt un hett dor 1909 mit en Arbeid över *Die Entstehung und Entwicklung der Landeshoheit des Abtes von Prüm, 786-1790* sien Dr. phil. maakt. 1910 hett he de Staatsprüfung för dat högere Lehramt maakt un keem as Kannedaat an dat Athenaeum in Stood. Aver al een Johr later güng he för dree Johr as Oberlehrer an de düütsche Oberschool in Genua. De School hett 1915 dör den Eersten Weltkrieg dichtmaakt. Wohltmann keem nu an dat Kaiser-Willem-Gymnasium na Hannover un is dor 1923 Oberstudienraad worrn. 1926 hett he den Posten as Direkter von dat Athenaeum in Stood överdragen kregen. He schull egentlich blots söss Johr blieven, hett an dat Enn von de Tied aver aflehnt, versett to warrn. He is denn bet 1950 Direkter bleven, as he in Rohstand gahn is. Von 1926 bet 1935 weer he Liddmaat in’n Biraad von’n Stoder Geschichts- un Heimatvereen un von 1935 bet 1968 dor de Vörsitter. 1934 harr he al dat Amt as Schriftbaas för dat *Stoder Archiv* (siet 1947 *Stader Jahrbuch*) övernahmen. 1936 is he as Liddmaat von de Histoorsche Kummission för Neddersassen ernannt worrn. In’n Neddersassischen Heimatbund weer he in’n Biraad. 1960 bet 1968 weer he Senior von de St. Antonii-Bröderschop Stood.

Wohltmann hett ok Bidrääg för de Tiedschrift *[[Niedersachsen. Zeitschrift für Kultur, Geschichte, Heimat und Natur seit 1895|Niedersachsen]]*, för de *Niedersächsischen Lebensbilder* un för de *[[Neue Deutsche Biographie]]* schreven.

He is 1964 Ehrenbörger von de Stadt Stood worrn.

## Warken

* *Die Entstehung und Entwicklung der Landeshoheit des Abtes von Prüm, 786-1790.* Dokterarbeid, 1909
* *Hindenburg-Worte; Briefe, Drahtungen, Reden und Gespräche des Generalfeldmarschalls von Hindenburg.* J. F. Lehmann, München 1918
* *Rainer Maria Rilke in Worpswede; nach Briefen, Tagebüchern, Dichtungen zur 60-Jahrfeier der Worpsweder Künstlerkolonie erzählt.* 1949
* *Die Geschichte der Stadt Stade an der Niederelbe.* 3. Oplaag, Stoder Geschichts- un Heimatvereen, Stood 1956
* *Sagen aus dem Lande zwischen Niederelbe und Niederweser.* Band I, 1959
* *Sagen aus dem Lande zwischen Niederelbe und Niederweser.* Band II, 1963 

## Footnoten
Karl von Müller (Politiker, 1810)

** Wilhelm Viktor von Müller** (* 29. Oktober 1810 op Slott Herzford; † 5. Dezember 1879 op Good Vrestörp) weer en düütschen Jurist.

Von Müller is 1810 as Söhn von Augusta Ludovika Karolina, borene Gräfin von Nesselrode-Ereshoven (16. Juni 1787–8. Februar 1846), un den hannöverschen Offzeer Gustav von Müller (26. Juli 1775–19. September 1854) op Slott Herzford boren. He hett dat Good Vrestörp bi Bewick arvt un 1847 dat Good Herzford verköfft. He hett Juristeree studeert un weer later Justizraad. He weer von 1852 bet 1854 Viezdirekter von dat Obergericht Lümborg, von 1854 bet 1859 Direkter von dat Obergericht Gosler un von 1859 bet 1867 Direkter von dat Obergericht Lümborg.

In’n März 1877 is he na’n Dood von’n Afornten Ernst Ludwig von Gerlach dör Nawahl mit 53,98&nbsp;% von de Stimmen för den Wahlkreis Hannover 4 (Ossenbrügge) in den Düütschen Rieksdag wählt worrn. He hett dor to de Welfen hollen. Bi de Rieksdagswahl 1878 hett he 55,36&nbsp;% von de Stimmen kregen. He hett wieder to de Welfen hollen un weer nu Hospitant bi dat Zentrum. He is bet to sien Dood 1879 in’n Rieksdag bleven.

He weer Landschopsraad för de Lümbörger Landschop un för de Landschop Afornten in’n Tweten un Drüdden Hannöverschen Provinziallanddag.

Von Müller hett an’n 16. Juni 1836 in Ossenbrügge Amalie Charlotte Luise Gräfin von Schwicheldt (21. Oktober 1805–13. Januar 1863) freet. De beiden harrn den Söhn Viktor (12. Juni 1840–4. Februar 1894).

## Footnoten
Christian Wilhelm Lindemann

**Christian Wilhelm Lindemann** (* 17. Oktober 1798 in Lümborg; † 1. August 1867 ok dor) weer en düütschen Jurist.

Lindemann is 1798 as Söhn von Caroline Friederike Wilhelmine, borene Claaßen, un den Jurist Christian Gottfried Lindemann (1767–1834) in Lümborg boren. Von 1810 af an güng he op dat Johanneum in Lümborg. An’n 22. April 1817 hett he sik an de Universität Göttingen inschreven un Juristeree studeert. Dat Studium hett he 1820 afslaten. Lindemann is 1822 Avkaat un Notar in Lümborg worrn. 1822 is he ok Senater worrn. Dat Amt as Syndikus von Lümborg harr he von 1823 bet 1846. 1846 is he denn de eerste Böverbörgermeester von de Stadt worrn un hett siene Arbeid as Avkaat un Notar dalleggt. Börgermeester is he bet 1850 bleven, as he Binnenminister von dat Königriek Hannover worrn is. Dit Amt harr he bet to’n 22. September 1851, as de Ministers in dat Königriek Hannover all trüggtreden sünd. He weer denn von 1852 bet 1859 Direkter von dat Obergericht Lümborg. Von 1862 bet to sien Dood 1867 weer he Börgervörsteher.

He hett Johanna Sophie Elisabeth Degen freet. De beiden harrn de Söhns Carl un Wilhelm.

## Footnoten
Eberhard Stalljohann

**Eberhard Stalljohann** (* 21. September 1927 in Hasbiärgen; † 30. September 1999 in Ossenbrügge-Eversburg) weer en düütschen Richter in Neddersassen.

Stalljohann is 1927 as Söhn von en Iesenbahnbeamten in Hasbiärgen boren. He weer op dat Realgymnasium Ossenbrügge un 1945 Flakhelper, bi’n Arbeidsdeenst un toletzt Soldaat in’n Tweten Weltkrieg. He hett von 1949 bet 1952 an de Universität Mönster Juristeree studeert un dor 1958 sien Dr. iur. maakt. Na siene Referendartied weer he Straaf- un Zivilrichter bi dat Landgericht Ossenbrügge un is 1960 Richter bi dat Oberlandsgericht Ollnborg worrn. Twee Johr weer he in dat Neddersassische Justizministerium.

Von 1972 bet 1974 weer he Präsident von dat Landgericht Veern un is in dat Johr Präsident von dat Oberlandsgericht Ollnborg worrn. Von 1974 bet 1976 weer he tosätzlich Viez-Maat, von 1976 bet 1992 Maat un 1988 bet 1992 ok Präsident von’n Neddersassischen Staatsgerichtshoff. 1980 is he as Vörsitter von de Ollnborger Universitätssellschop wählt worrn.

## Warken

* *Die Bedeutung der Differenzhypothese für die Berücksichtigung schadensmindernder Umstände*, Kramer, Münster/Westfalen 1958, zugleich Dissertation Universität Münster
* *Die Richterbesoldung als Verfassungsproblem*, in: DRiZ 1967, S. 13

## Footnoten
Wolfgang Arenhövel

**Wolfgang Arenhövel** (* 7. November 1946 in Ibbenbüren) is en düütschen Jurist.

Arenhövel is 1946 in Ibbenbüren boren. He hett an de Universitäten Marburg un Regensburg Juristeree studeert.

He hett 1978 en Loopbahn in’n Justizdeenst von dat Land Neddersassen anfungen. 1981 is he Richter an dat Landgericht Ossenbrügge worrn un 1991 Richter an dat Oberlandsgericht Ollnborg. Von 1997 bet 1999 weer he Präsident von dat Landgericht Veern un siet 1999 Präsident von dat Landgericht Ossenbrügge.

Von 2003 bet April&nbsp;2007 weer Arenhövel as Nafolger von Geert Mackenroth ok Vörsitter von’n Düütschen Richterbund.

Von 2005 bet to sien Rohstand 2011 weer he Präsident von dat Oberlandsgericht Bremen un amteerend Richter an’n Staatsgerichtshoff von de Fre’e Hansestadt Bremen.

Arenhövel is Liddmaat von de SPD.

## Footnoten
Eberhard Hagemann

**Eberhard Hagemann** (* 29. Januar 1880 in Veern; † 7. Oktober 1958 in Rodenborg) weer en düütschen Jurist.

Hagemann is 1880 in Veern boren un weer na en Studium von de Juristeree von 1908 bet 1931 Avkaat in Veern. Von 1924 bet 1931 weer he Vörsitter von’n Provinziallanddag Hannover. Von 1931 bet 1933 weer Hagemann Landshauptmann von de Provinz Hannover. Von 1933 bet 1945 hett he wedder as Avkaat arbeidt. He hett 1936 un 1937 ünner annern den evangeelschen Pastoor Bruno Benfey ut Göttingen vertreden, de ut en jöödsche Familie stammen dee.
Na’n Tweten Weltkrieg weer Hagemann von’n 11. Mai bet 16. September 1945 kommissarschen Oberpräsident von de Provinz Hannover un von 1945 bet 1948 Präsident von dat Landgericht Veern. 1945 weer he ok Präsident von’n neddersassischen Landsverband von dat Düütsche Rode Krüüz un Präsident von de verfassungsgebende Generalsynood von de Vereenigte Evangeelsch-Luthersche Kark Düütschland in Eisenach von’n 6. bet 8. Juli 1948.

He weer Vörsitter von dat Gremium von dat Außerordentliche Karkengericht (AOKG) von de Hannöversche Landskark in de Johren 1946 un 1947 un Maat von’n Raad von de Evangeelsche Kark in Düütschland. Von 1948 bet 1952 weer he Vörsitter von’n Volksbund Düütsche Kriegsgräverförsorg. Hagemann hett 1949 an de Generalsynood von de Vereenigte Evangeelsch-luthersche Kark Düütschland in Leipzig deelnahmen.
An’n 15. Februar 1950 hett he von de Juristische Fakultät von de Universität Göttingen en Ehrendokter kregen.

Hagemann hett Sophie Klein freet, de Dochter von’n Göttinger Mathematiker Felix Klein. De beiden harrn veer Döchter un een Söhn.

## Footnoten